CELEX: 62013TN0222
Language: fi
Date: 2013-04-15 00:00:00
Title: Asia T-222/13: Kanne 15.4.2013 — B&S Europe v. komissio

8.6.2013   
            
            
               FI
            
            
               Euroopan unionin virallinen lehti
            
            
               C 164/24
            
         Kanne 15.4.2013 — B&S Europe v. komissio
   (Asia T-222/13)
   2013/C 164/40
   Oikeudenkäyntikieli: ranska
   
      Asianosaiset
   
   
      Kantaja: Business and Strategies in Europe (Bryssel, Belgia) (edustaja: asianajaja L. Bihain)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kumoamiskanteen tutkittavaksi ja toteamaan sen perustelluksi ja tämän seurauksena kumoamaan riidanalaisen toimen
            
         
               —
            
            
               kun tämä on tehty, määräämään Euroopan komission hyväksymään kantajan niiden hakijoiden rajoitettuun luetteloon, jotka kutsuttiin osallistumaan tarjouskilpailuun sopimuksen EuropeAid/132633/C/SER/multi erästä 7: governance and home affairs (hallinto- ja sisäasiat)
            
         
               —
            
            
               velvoittamaan Euroopan komission korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että perusteluvelvollisuutta ei ole noudatettu, hyvän hallinnon periaatetta, erityisesti siltä osin kuin kyseisessä periaatteessa edellytetään johdonmukaisuutta, ja kontradiktorista periaatetta, kantajan perusteltua luottamusta ja kohtuusperiaatetta on loukattu, koska komissio hylkäsi 15.2.2013 tekemäänsä päätöstä seuranneella 2.4.2013 päivätyllä kirjeellään ensimmäistä kertaa hyväksymiskelvottomana hankkeen N:o 25, jonka kantaja oli esittänyt teknisiä valmiuksia koskevan perusteen täyttämiseksi, ja hyväksymiskelpoisten referenssihankkeiden määrä laski näin vähimmäisvaatimuksia pienemmäksi.
            
         
               2)
            
            
               Toinen kanneperuste, joka perustuu siihen, että EU:n ulkoisten toimien yhteydessä toteutettavia sopimusmenettelyjä koskevan käytännön oppaan 2.4.11.1.3 kohdan toista alakohtaa sekä hankintailmoituksen selvennystä A47 on rikottu, koska komissio on tulkinnut virheellisesti hakijan teknisiä valmiuksia koskevan valintaperusteen täyttämisen kannalta hyväksymiskelpoisten referenssihankkeiden käsitettä.